Víctor Suárez Piñero

**Víctor Suárez Piñero**  ye maestru, escritor, traductor y activista en favor del conocimientu llibre y los derechos llingüísticos del asturianu.. Dende 2019 foi escoyíu pa formar parte del Conseyu de Comunidaes Asturianas por designación de la Xunta Xeneral del Principáu d'Asturies y, dende 2020, de la comisión permanente del Conseyu Asesor de Política Llingüística nomáu pola Conseyería de Cultura, Política Llingüística y Turismu.Dende 2023 ye'l coordinaor de política llingüística de la Federación Socialista Asturiana (FSA-PSOE).

## Biografía

### Activismu llingüísticu y políticu
Dende l'añu 2006 fai llabores d'alministración y edición en distintos proyeutos de conocimientu llibre n'asturianu como la Wikipedia o OpenStreetMap, participando n'alcuentros internacionales como UbuCon Europe. En 2009 foi'l creador xunto al Aconceyamientu de Xuristes pol Asturianu del Observatoriu de derechos llingüísticos y del Rexistru de la Discriminación Llingüística n'Asturies. En 2011 miembru fundador d'Iniciativa pol Asturianu, asociación de la que foi'l so vicepresidente. Militó n'Izquierda Xunida d'Asturies siendo'l responsable de política llingüística de la formación, abandonando la formación en 2022 dempués de fallar la negociación de la reforma del Estatutu d'Autonomía que tenía la oficialidá del asturianu como ún de los sos oxetivos principales. Anguaño milita na Federación Socialista Asturiana y coordina la política llingüistica de la formación.

### Medios de comunicación
Foi ún de los creadores y redautores del desapaecíu diariu dixital contrainformativu Aruelu y asoleyó artículos d'opinión en medios dixitales n'asturianu como: Asturies.com, Asturnews, InfoAsturies, Glayíu, Les Noticies o La Voz de Asturias. Tres contribuyir, en 2007, con una seición de cine nel programa *Nueches de Radio*, de la emisora Radio Sele, presentó en solitariu'l programa *Cinefiliast* y, diez años depués, retomaría la iniciativa con *Cinefilies* seición de cine de la mano de Naciu Varillas nel programa *Naguando* de RPA, emisora na que tamién participó nel programa *La Buena Tarde* (2019). Participó del programa *Sentir Asturies* (2021) con la seición *La Pantallona*.

### Enseñanza y divulgación
Collaboró como divulgador cola Academia de la Llingua Asturiana na Universidá Asturiana de Branu (UABRA) y nes Xornaes Internacionales d'Estudiu con comunicaciones sobro'l usu del cine na clas de llingua asturiana y la inclusión d'asturianismo nos diccionarios de la Real Academia Española. Participó, en calidá de ponente, na *II Xornada Llingua y educación* de la Facultá d'Educación y Formación del Profesoráu de la Universidá d'Uviéu y na Xornada *Espardimientu ya impactu de la Llingua Asturiana* de la Vicerrectoría d'Estudiantes y d'Estensión Universitaria y Comunicación de la mesma institución.

Cola Conseyería d'Educación del Principáu d'Asturies participara en actividaes como el Día de les Ciencies Asturianes de 2017 o l**Alcuentru virtual: la escuela n'asturianu'' de 2021. Mientres el confinamientu pol [[Pandemia de coronavirus de 2020 n'Asturies|andanciu de 2020]] fixo parte d**Aprende con TPA* d'Educastur TV.

Participara d'estremaos eventos culturales como la ruta lliteriaria de La Rexenta, la CometCon d'Uviéu en 2018 y 2021 o na [[Selmana Negra]] de Xixón en 2019 xunto a figures relevantes de la cultura asturiana como [[Berta Piñán]].

N'avientu de 2022 fixo parte de la mesa redonda *Panorama actual y futuru de la traducción audiovisual n’asturianu* nel I Congresu de Traducción Audiovisual n’Asturianu organizáu por Verbéu, l'[[Asociación de Traductores Profesionales n’Asturianu]].

== Obra ==

=== Ficción ===
**Fueya en blancu* (Revista Formientu Nu 1, 2006)
**Xitanxáfora ukulelizante* y *Vaya peles ánimes* (Revista Formientu Nu 10, 2011) 
**El Viax* (Revista Formientu Nu 11, 2012) 
**Nayundes* (en [[Fecho na cuarentena]], [[Ediciones Radagast]], 2020)

=== Ensayu ===
**Ciencia ficción n'asturianu* un averamientu a la trayeutoria d'esti xéneru na lliteratura asturiana ([[Revista Lliteratura]] Nᵘ32, [[2016]]) 
**Atlas sonoru de la llingua asturiana - Uviéu* (Academia de la Llingua Asturiana, 2018) en collaboración con Darío de Dios Sanz.
**Restolando pela rede. El pallabreru de la informática* (Oficina de Normalización Llingüística de Xixón, 2021)

=== Traducción ===
:*'En solitariu**
*''[[Club de Llucha]]'' traducción del primer capítulu de ''Fight Club'' de [[Chuck Palahniuk]] ([[Lletres Lliterariu]] Nᵘ5, [[2013]]) 
*''[[Los nueve mil millones de nomes de Dios]]'' traducción del rellatu ''The Nine Billion Names of God'' d'[[Arthur C. Clarke]] ([[Revista Lliteratura]] Nᵘ30, [[2014]]) 
*''[[Los viaxes de Gulliver]]'' traducción del primer capítulu de ''Gulliver's Travels'' de [[Jonathan Swift]] ([[Revista Lliteratura]] Nᵘ31, [[2015]]) 
*''[[La Rexenta]]'' de [[Leopoldo Alas "Clarín"]] ([[Saltadera]], [[2018]])
*''[[Charlie y la fábrica de chocolate]]'' de [[Roald Dahl]] ([[Ediciones Radagast]], [[2021]])
*Matilda de Roald Dahl (Ediciones Radagast, 2022)

:**N'obres coleutives**
*''Se lo dije a la noche'' de Juan Carlos García Hoyuelos (Beta III Milenio, [[2011]]) 
*''Aire, fuego y deseo'' de Juan Carlos García Hoyuelos (Beta III Milenio, [[2016]]) 
* Collaboración con usuarios y monitores de la [[Fundación Asturiana de Atención y Proteición a Personas con Discapacidades y/o Dependencias]] (FASAD) na traducción al asturianu del cómic ''Castrones a la carrera'' fechu por un grupu de persones con discapacidad del Centru d'Apoyu a la Integración “La Arboleya”
* ''Instant.es'' lilbru-discu de l'Asociación d'Escritores d'Asturies (2021) 

:**Pal doblaxe y sotitulación*'
**Ocean's Eleven* ([[Gonzali Producciones]], [[2017]])
**Sherlock Holmes: xuegu de sombres* ([[Gonzali Producciones]], [[2017]])

== Premios ==
*Premiu al meyor blog n'asturianu por Fueya en blanco.
*Segundu premiu nos [[Premios L'Horru del Carbayedo de Microrrellatu n'Asturianu]] col microrrellatu “Vaya peles ánimes”.
*Primer premiu nel "I Concursu de Rellatu Curtiu 'Cenciella'" de Noreña col microrrellatu “El Viax”.
*Primer premiu nel [[Concursu de Cuentos Curtios de Cangas del Narcea]].
*Tercer premiu na estaya de divulgación del concursu *Fala en 3'' de la Oficina de Normalización Llingüística de Xixón.

## Referencies

## Enllaces esternos
*
*Ficha en Dialnet
*Columna d'opinión en La Voz de Asturias
*Entrevista en La Ventana de La SER